
PROOEMIVM . 

Etsi  plurimi  auctores  innumeros  fere  de 
plantis  libros  composuerunt,  ad  nostra  tamen 
usque  tempora  plantae  Germaniae  indigenae 
ad  hominum  morbos  sanandos  minus  quam 
par  est  adhibentur ;  quippe  quum  multarum 
vires,  quae  dicuntur,  medicae,  adhuc  plane 
sint  incognitae . 

Multae  autem  praeterea  sunt  Germaniae 

-  i rv. 

plantae,  quae,  licet  per  longum  jam  temporis 
spatium  in  usum  medicum  vocatae  >  tamen 
nondum  satis  exploratae,  aliae  vero,  quae  jam 
oblivioni  fere  traditae  sunt . 

In  hisce  prae  aliis  planta  habenda  est 
in  nojira  terrae  parte  satis  cognita,  nempe 
Sedum  acre  Linnei,-  quae  quidem  in  materiis 
medicis  et  vetufioribus  et  reeentioribus  inter 

plantas  sic  dictas  officinales  refertur ,  non 
tamen  a  medicis  adeo  frequenter,  ac  meretur , 
adhiberi  solet ,  quinimmo  a  rei  medicae  seri * 
ptoribus  rarius  laudatur,  ita  ut  unicus  tantum 
notus  sit  auctor ,  qui  peculiari  libello  de  eo 
disputaverit,  ejusque  in  carcinomate  utilita* 
tem  exposuerit ;  scilicet  b .  PETRVS  1MMA* 
JSVEL  HARTMANN,  Medicinae  quondam  in 
Universitate  literaria  Francofurti  ad  Viadrum 
Professor ,  in diss *  de  Sedo  acri  Linn.ej us¬ 
que  virtute  in  cancro  aperio  et  ex * 
ulcerato ,  respondente  STERNEMANNO 
Francofurti  1784  ventilata ,  quam  vero  nec 
vidi,  neque  in  diariis  literariis  ejus  mentio * 
nem  factam  reperi . 


His  itaque  perpensis  laborem  haud  inuti¬ 
lem  me  suscipere  arbitratas  sum,  si  de  hac 
planta  dissertatiunculam  componere  conarer , 
ut  ad  meliorem  ejus,  ut  medicamentum  con¬ 
sideratae,  cognitionem  nonnulla  afferrem.  Quod 
ut  benigne  excipiat  lector  benevolus ,  etiam 
atque  etiam  oro  rogoque . 


§.  I. 

Classis  et  Ordo . 

»  v  „  ,•  •  •  ■  * .  «i 

I, 

n  systemate  sexuali  Linneano,  Sedum 

acre  locum  habet  in  Classe  Decima,  De- 
candria,  ordine  quarto,  Pentagynia;  cui 
ordini  et  Classi  adnumeranduin  elt  ob 
flores  hermaphroditos,  staminibus  decem, 
stylis  autem  quinque  instructos. 

Inter  ordines  naturales  b,  a  XjiisrNK 
Sedum  reperitur  in  Ordine  decimo  tertio, 
Succulentae,  ejusque  familia  secunda. 

In  ili.  A.  L.  de  Jvssiev  Generibus 
plantarum  secundum  ordines  naturales 
dispositis,  Paris.  1789.  p.  Soy.  Sedi  genus 
locum  tenet  in  classe  decima  quarta  inter 
plantas  Dicotyledones  polypetalas,  stanti** 
nibus  perigynis;  et  quidem  in  ejus  ordi** 
ne  primo,  Sempervivae,  les  Jgubarbes* 

Characteres  ordinis  sunt  sequentes: 

„  Calyx  inferus,  definite  partitus*.  Pe¬ 
tala  imo  calyci  inserta,  definita,  calycinis 
divisuris  numero  aequalia  et  iisdem  alter¬ 
na,  aut  rarius  corolla  monopetala,  tubu¬ 
losa  vel  partita.  Stamina  totidem  alterna 
petalis,  aut  dupla,  quorum  alterna  petalo¬ 
rum  ungui  inserta,  alterna  imo  calyci;  an- 
tlierae  subrotundae.  Germina  plura  , 
petalis  numero  aequalia,  basi  interiori 
juncta,  exteriori  glandulosa,  glandu¬ 
lis  interdum  squamiformibus ;  styli  et 
stigmata  totidem.  Capsulae  totidem  uni- 
loculares ,  polyspermae ,  intus  bivalves  , 
marginibus  valvarum  seminiferis.  Cor¬ 
culum  seminis  incurvum,  farinaceo  typo 
circumpositum.  Caulis  herbaceus  aut  suf- 
fruteseens.,  Folia  opposita  aut  alterna, 
succulenta. 

Praeterea  in  Observatione  Sempervi¬ 
vas  ab  aliis  distinguit  idem : 

Sempervivae,  utpote  perispermo  se¬ 
minis  farinaceo  instructae,  accedunt  tam 
Caryophyllis  praecedentibus  sub  pistillo 
staminiferis,  tum  subsequentibus  staminum 

perigynia  insignibus  Saxifragis,  Cactis, 
Portulaceis,  Ficoideis,  utpote  polygynae 
a  praecedentibus  omnibus  monogynis  dis¬ 
crepant;  utpote  definite  staminiferae  a 
Rosaceis  dissentiunt  polyandris,  et  prae¬ 
terea  perispermo  destitutis. 


§.XI. 


Genus . 


\ 


Ordini  Sempervivarum  ab  ifl.  de  Jus- 
sieu  octo  Genera  adscribuntur,  quorum 
differentiae  ex  additis  subsequentibus  clui- 
racteribus  patebunt.  Sunt  nimirum : 


T1LLAEA.  (in  Systemate  sexuali  ad 
Class.  IV.  ord.  3*)  Corolla  3-  s.  4  -  pe¬ 
tala  ,  petalis  aequalibus.  Calyx  tri  - 
s,  quadripartitus.  Capsulae  5  s.  4  po- 
lyspermae, 

CRASS.VLA,  (Syst.  sexual,  Class.  V. 
ord.  5.)  Calyx  5.  phyllus.  Petala  5. 
Squamae  5  neetariferae  ad  basin  ger-* 
minis.  Caps.  5  polyspermae, 

'  -  '  —  'pr  .  .1 

COTYLEDON.  (Syst,  sex.  Class.  X. 
ord.  5.)  Calyx  5  -  fidus.  Corolla  x  - 
petala.  Squamae  5  nectariferae  ad 
basin  germinis.  Caps.  5. 

RHODIOLA*  (Syst.  sex.  Class.  XXII. 
ordt  7.)  Masc.  Calyx  5  -  partitus. 
Corolla  4  -  petala.  Fem.  Cal.  4  - 
partitus.  Cor.  o.  Nectaria  4*  Pist. 
4.  Caps.  4-  polyspermae. 

SEMPERVIVVM.  (  Syst.  sex.  Class.  XI. 
ord.  6.)  Cal.  12  -  partitus.  Petala 
x  2.  Capsulae  12  polyspermae. 

SEPTAS.  (Syst.  sex.  Class.  VII.  ord. 
4.)  Calyx  7  -  partitus.  Petala  7. 
Germina  7.  Capsulae  7  polyspermae. 

PENTHQRVM.  (Syst.  sex.  Class.  X. 
ord.  5. )  (  Genus  Sempervivis  adfine* 

Lamark  Encyeloped.  Art.  Joubarbes, 
Sempervivis  illud  adscribit. )  Cal.  5  - 
fidus.  Petala  o  vel  5.  Caps.  5  •»  cus¬ 
pidata  7  5  -  Jocularis. 


r 

Ab  his  omnibus  differt,  Charactere 
generico,  essentiali, 

,  '  '  I 

SEDVM.  Calyce  qulnquefido.  Corolla 
5  -  petala.  Squamis  nectariferis  quin-^ 
que  ad  basin  germinis.  Staminibus 
decem?  Capsulis  quinque. 

Etymologia  vocabuli:  Sedum,  obscura 
est,  praesertim  si,  quod  Festus  tradidit, 
etiam  Sadum  ab  antiquis  fuit  adpellatum. 
A  sedando  illud  derivandum  esse,  Ambro^ 
sinvs  in  Pliytolog.  p.  24?  auctor  est,  cui 
consentit  Vente  nat  in  Tableau  du 
Regne  vegetal  tom.  3.  p.  275.  quod  sci-? 
licet  variae  species  dolores  sedent. 

Apud  nos  varia  accepit  nomina,  pecu¬ 
liaribus  tamen  fpeciebus  potius  propria, 
quam  generica  ;  quare  a  cel.  Hoffmann 
in  Teutschl.  Flora  ed.  2,  tom.  I.  p.  207. 
latino  nomine,  in  germanicam  linguam 
adoptato,  Sedum  dictum  fuit. 


§.  III. 

-  ol 

Sedi  acris  character  specificus . 


Seda  omnia  dividuntur  in  planifolia 
et  teretifolia»  Illud  de  quo  jam  loquimur, 
acre ,  teretifoliis  est  adnumerandum. 
Differt  autem  ab  aliis  speciebus: 

foliis  subovatis  adnato  -  sessilibus  sib- 

u 

bis  erectiusculis  alternis,  cyma  trifida. 
Linn . 


Inprimis  a  Sedo  sexangulari,  specie 
ei  prae  aliis  simili,  probe  est  distinguen¬ 
dum.  Vtrumque  quidem  facillime  distin- 

...  j 

guitur  sapore,  qui  priori,  ut  nomen  in¬ 
dicat,  est  acris,  fere  urens,  alteri  herba¬ 
ceus,  subausterus.  Structura  tamen  etiam 
suppeditat  notas,  quibus  a  se  invicem  di¬ 
stingui  possunt.  Sedo  acri  folia  sunt 
paullo  majora,  ovata,  explanata;  sexan¬ 
gulari  longiora,  magis  teretia.  Yid.  icon. 
Sedisexangularis  in  Cvrtxsxi  Flora  Lon- 
dinensi  Fasc.  IV.  no.  07.  Tab.  226.  ubi 
utriusque  folia  juxta  se  invicem  accurate 
delineata  sistuntur.  Acri  ea  sunt  alterna, 
in  ramis  florentibus  magis  distantia,  in 

junioribus  adproximata,  quintuplici  serie 
per  ramulos  digesta ;  sexangulari  confer¬ 
tiora,  in  sex  series  digesta,  evidentissime 
ante  quam  floreant.  Praecipuum  autem  Ca¬ 
lyx  praebet  characterem,  a  cel.  Schkuhr 
primum  observatum  et  in  manuali  bota¬ 
nico  tom.  I.  p.  3g3.  indicatum,  tab.  125. 
vero  iconibus  n .  o.  expressum,  qui  in  eo 
consistit,  quod  laciniae  in  Sedo  acri  basi 
sint  solutae  et  /  gibberulo  infra  punctum 
insertionis  descendant,  in  sexangulari  ve¬ 
ro  hoc  insertionis  punctum  infimum  sit 

-•  '  '  e 

totius  laciniae,  neque  haec  basi  gibbosa, 
—  Non  possum  itaque  Lamarkio  etPoi- 
reto,  v.v.  cll.  adstipulari,  qui  Sedum  sex- 
angulare  solam  varietatem  acris  esse  oph 
nantur,  ille  in  libro:  Flore  Francjoise 
vol.  III.  p,  86,  hic  in  Dictionario  bota¬ 
nico  Lamarckiano,  ad  Encyclopaediam 
pertinente,  Tom.  IY.  p.  633;  quae  Hvd- 
sonii  quoque  fuit  sententia,  in  altera  Flo¬ 
rae  Anglicae  editione,  Tom.  I.  p.  196, 
expressa. 

Quum  Sedum  acre  planta  sit  quoad 
formam  omnibus  cognita,  non  erit  quod 


fusius  illam  describam.  Quibus  volupe  est 
descriptiones  evolvere  ,  iis  satisfacient 
istae  quas  exhibuerunt 

v.  Haller  hist.  pl.  Helvet.  i.  p.  5.  n.966. 
Bergivs  mat.  med.  1.  p.  n.  238. 
Roth  tentam,  fi.  Germ,  2.  part.  1.  p.  5o2. 
Follich  hist.  pl.  Palatin.  1.  p.438.  n.  4-3?* 
Smith  FI.  Brit*  2.  p.  487.  n.  4* 

ut  eas  taceam?  quas  sermone  patrio  edi¬ 
dere  variarum  regionum  scriptores. 

Icones  antiquiores  ligneae  pleraeque 
parvi  sunt  momenti?  bona  vero  illa  Ges- 
tt  eri  AN  A,  quam  Epitomae  suae  inseruit 
loacli.  Camerarivs  p.  856.  et  repeti  cu¬ 
ravit  b.  Schmidel  in  op.  Gesn.  parte 
prima  Tab.  XII.  Fig.  CVIII.  —  Aeneas 
figuras  praestitere 

Cvrtis  FI.  Lond.  fasc.  I.  no.  4-  Tab.  3a. 

'  1 

Bvlliard  Herb.  de  la  France  Tab.  34* 
Blackw^ll  herb.  cent.  3.  Tab.  23s$. 

§chkyhr  Handb.  1.  Tab.  ia3. 

\ 

E  quibus  duae  priores  praestantissi- 
.IWe  sunt  et  pulcherrimae ;  secunda  vivis 


eoioribus  impressa»  Alias  quae  jam  ad 
manus  non  sunt,  sicco  quod  ajunt  pede 
praetereo. 

Nomen  vernaculum  usitatissimum  est 
MauerpJ effer.  Alia  nomina  germanica  ha-* 
bet  illustriss.  quondam  Comes Mattvsch- 
KA  in  FI.  Siles,  i  Th.  p.  3g5.  Circa  Erlan-* 

■  #  Y  ■  .  . 

gam  adpellari  sOlet  laubenkropf,  Tauberi - 

VJait . 

Nomina  pharmaceutica  sunt  Sedum 
minus ,  Sedum  vermiculare ,  Illecebra,  rei. 
quae  tamen  non  omnia  eodem  ubique 
sensu  usurpari  solent. 

§.  IV. 

J Loca  natalia .  Solum . 

Provenit  Sedum  acre  per  totam  Eu¬ 
ropam,  in  regionibus  planioribus,  monto¬ 
sis,  alpinis  etiam*  Non  aversatur  regio¬ 
nes  frigidas,  quum  Linneo  et  Gunnero 
testibus,  in  Norvegia  septentrionaliori  cre¬ 
scat.  Habitat  etiam  in  Islandia,  teste  Zoe- 
GAinFlora  Islandica,  Olafsenii  et  Po- 
VELSENii  itinerario  Islandico  adjuncta,  et 


MoHRiihist.  nat.  Isi.  p.  i84;^x  cujus  relatio- 
tie  ibidem  interdum  gigantea  reperitur  ea- 
demque  longe  acerrima.  Inter  plantas 
tamen  Spizbergae  et  Groenlandiae,  pas- 
sim  recensitas,  non  commemoratur.  In 
regionibus  meridionalibus  Europae  parcius 
occurrere  videtur.  In  Asia  illud  profert 
Sibiria  australis  ad  fl.  Irtin  superiorem  in 
Soongaria,  referente  Falkio  in  libro: 
Beytrage  zur  topogr.  Kenntn.  des  Russ. 
Reichs,  2r  Band,  p.  181.  in  Flora  Sibi- 
rica  Gmeliniana  enim  non  reperitur. 
Crescit  etiam  ad  lacum  Baikal  in  Sibiria 
orientali. 

Circa  Erlangam  planta  nostra  ubique 
invenitur.  Provenit  autem  tam  in  plani¬ 
tie  sabulosa,  quam  in  collibus  apricis, 
ad  vias,  margines  agrorum,  in  aggeribus, 
ad  margines  sylvarum ,  ad.  sepes  atque 
dumeta ,  quin  etiam  ad  domos ,  et  in 
tectis,  in  muris  (unde  nomen  Germani¬ 
cum  derivandum)  rupibus  que,  de  quibus 
interdum  eleganter  dependet, 

Solum  ei  praecipue  convenire  vide¬ 
tur  arenosum ,  siccum ,  paullum  elatum. 


In  terra  pinguiori,  humo,  argilla,  inve¬ 
niri  quidem  solet,  at  rarius. 

Est  planta  perennis  ,  quam  raro 
solitariam  invenimus,  in  caespitibus  potius 
crescere  solet,  eaeque  solae  plantae,  quae 
nuper  e  seminibus  ortae  fuere,  solitariae 
inveniuntur. 

Prae  aliis  haec  planta  humore  ex  aere 
hausto  nutriri  probatur  ,  quum  maximo 
aestatis  calore  non  adficiatur,  quin  etiam 
laetius  crescat.  Quid  ?  quod  vel  in  ea  e  terra 
evulsa  per  longum  tempus  vegetatio  non 
interrumpatur,  sed  crescat  potius  et  flo¬ 
rere  pergat.  Quam  ob  rem  rustici  Scani 
corollas  ex  hac  planta  plectere  et  supra 
mensas  suspendere  solent,  ubi  per  totam 
aestatem  in  auctumnum  usque  floret;  ut 
LiXNNEVS  in  itin.  Scan*  p.  221.  refert.  Id 
modo,  ut  in  aliis  ejusmodi  plantis,  obser¬ 
vatur,  quod  ima  folia  primum  et  prius 
marcescant  et  decidant,  quam  si  in  loco 
natali  planta  mansisset.  Post  haec  altiora 
folia  decidere  solent,  et  sic  porro. 

Ex  hac  Sedi  acris  vi  humore  ex 
aere  hausto  vitam  servandi,  difficultas 


quoque  oritur  illud  exsiccandi*  Quare  si 
pro  herbaria  collectione  praeparandum 
est,  prius  aquae  fervidae  immittatur,  tum 
inter  chartae  bibulae  philyras  facile  cito  que 
siccari  potest* 

Primo  vere  surculi  novi  proveniunt, 
qui  quidem  mox  acredine  sua  ab  aliis 
ejusdem  generis  speciebus  distingui  queunt. 
Iilnio  et  Iulio  mensibus  florere  ilicipit,  et 
in  serum  Usque  auctuiiinum  pergit.  Se¬ 
mina  matura  e  fructibus  supra  dehiscen¬ 
tibus  defluunt,  tUmque  caules  sensim  mar¬ 
cescunt. 


§.  V. 


Experimenta  ehemica  cum  Sedo  acri  instituta. 


a)  Sedi  acris  unciae  octo  in  retorta  vi¬ 
trea,  addita  aquae  destillatae  libra  una, 
destillabantur.  Quod  transierat,  odore 

atque  sapore  communi  herbaceo  erat 

'  1 

praeditum. 

I . :  '  a  ; 1  /  "  .  j  i 

Aer  omnis  atmosphaericus  quum  e 
retorta  expulsus  esset,  aqua  calcis  recens 


,v.  '  :\v;  *f 

17 

in  excipulum  immittebatur,  cujus  aquae 
superior  tertia  pars  altero  die  turbefacta 
adparuit. 

b)  Sedi  ej*usdem  unciae  octo  e  retor¬ 
ta  ,  aqua  nulla  addita  ,  destillabantur. 
Chartis  autem,  Haematoxylo,  Malva  et 
Curcuma  tinctis,-  ad  explorandam  acidi 
vel  Ammonii  praesentiam  admotis,  nul¬ 
lum  eorundem  vestigium  se  ostendit. 

II. 

Sedi  acris  librae  octo ,  ante  florescen¬ 
dam  plantae  collectae,  a  radicibus  aliis¬ 
que  sordibus  probe  mundatae,  prelo  com- 

s  * 

missae,  edebant  succi  libras  tres  ,  cum 
unciis  quatuor,  drachmis  sex.  Remansere 
librae  quatuor,  unciae  quinque,  drach¬ 
mae  quatuor. 

'  ■  .  •*/ 

Succus  modo  expressus,  atrovirens, 
turbidus,  ad  consistendam  Syrupi  evapo¬ 
ratus  ,  loco  umbroso  frigido ,  aeri  per¬ 
vio,  crystallisationis  caussa  exponebatur. 
Sed  solummodo  massae  paullatim  exsic- 

cantis  superficies  in  apices  obtusissimos 
pyramidum  quadrilaterarum ,  elevari  vi¬ 
debatur,  qui  vero  vix  discerni  pote¬ 
rant.  Praeter  hoc  nullum  salis  vel  cry- 
stallisationis  vestigium  adparuit. 

III. 

Librae  duodecim  Sedi  acris  recentis  * 
quod  florere  incipiebat,  neque  tamen  flo¬ 
res  jam  apertos  ostendebat,  expressae* 
dabant  succi  libras  octo,  uncias  tres, 
drachmam  unam  cum  dimidia.  Quod  re¬ 
manserat,  erant  librae  tres,  unciae  duae 
cum  drachmis  quatlior* 

Succus  modo  expressus  in  partes  di¬ 
videbatur  aequales ,  quarum  singula  ad 
unius  librae  remanendam  evaporabatur. 
Prima  harum,  evaporatione  continuata 
et  absoluta,  succi  Sedi  inspissati  relin¬ 
quebat  uncias  tres  cum  drachmis  septem. 

•  ;  f  ■. 

Alteri  parti  ad  unam  libram  evapo¬ 
ratae,  alcoholis  libra  una  affundebatur; 
quo  facto ,  coagulatione  orta ,  fluidum 
colorem  et  fere  consistendam  lactis  ha¬ 
buit.  Ita  per  sex  dies  intactum  sepone- 


19 

batur,  quorum  decursu  gummi  in  succo 
contentum  a  resina  separabatur,  tandem 
materia  sic  dicta  extractiya  relicta*  Re¬ 
sina  alkoliole  soluta  accurate  deeantha- 
batur ,  et  evaporatione  ab  alkoliole  li¬ 
berata,  pondus  habebat  unciae  dimidiae» 

Evaporatione,  solutione  in  aqua,  no* 
vaque  evaporatione  separatae  sunt  gum- 
mosi  drachmae  quinque  cum  scrupulo 
dimidio. 

Quae  supererat  materia  extractiva, 
habebat  pondus  unciae  unius  cum  drach¬ 
mis  duabus  scrupuloque  uno. 

IV. 

E  duobus  Sedi  acris  succi  expressi 
libris,  ita  tractatis  ut  materia  albuminosa 
cum  parte  amvlacea  'separaretur,  acce¬ 
pimus  : 

Materiae  albuminosae  drachmas  tres 
cum  granis  45. 

Amyli  drachmas  duas  cum  granis  4o. 

/  *  i 

Hic  quoque  salis  cujusdam  nullum  ad- 
paruit  vestigium» 

V. 

Supra  furnum  duae  librae  Sedi  acris 
recentis  ad  plenariam  exsiccationem  us¬ 
que  torrebantur.  Ponderabat  omnino  sic¬ 
catum  tantum  uncias  quinque.  Combu« 
rebatur  tum  igne  aperto,  quo  facto  car¬ 
bonis  unciae  tres  cum  drachmis  tribus 
restabant.  Combustione  sub  fornice  do- 
cimastico  (MufFel)  continuata  tandem  in 
cineres  abiit,  drachmas  tres  cum  scrupu¬ 
lo  dimidio  ponderantes,  coloris  albidi. 

i  -  .  v‘"  4  # 

Lixivio  e  cineribus  facto,  eoque  in*» 
spissato,  salis  enixi  albidi  grana  duode« 
cim  obtinebantur.  Residui  cineris  pon¬ 
dus  erat  granorum  trium.  (Grana  duo, 
quibus  aucta  erat  massa,  ab  humore  quem 
sal  attraxerat  provenisse  videntur). 

_■>  VI. 

Sedi  acris  succo  expresso  recente  so¬ 
lutioni  aquosae  vitrioli  martis  instillato, 
nulla  oboriebatur  praecipitatio ,  multo  mi¬ 
nus  praecipitatum  nigrum  in  ea  conspi¬ 
ciebatur,  sed  succus  solummodo  colorem 

%  '  . 

brunescentem  adsumsit.  Quod  etiam  suc¬ 
co  aliarum  Sedi  specierum  contigit,  ita 
tamen  ut  color  modo  esset  dilutior ,  modo 
saturatior.  (Infusum  aquosum  Sedi  acris, 
luteum,  vitriolo  martis  adjecto  colore/ non 
mutatum  esse,  observavit  Brrgivs  mat, 
med.  I.  p.  076). 

VII. 

Praeter  ea,  Sedi  acris  Spiritus  et  Es¬ 
sentia  praeparabantur.  —  Experimento¬ 
rum  modo  enumeratorum  curam  Cei. 
Pliarmacopoeus  et  Assessor  Friscr^ 
mawNj  benevole  in  se  suscepit. 

.§•  VI. 

( Consectaria  ex  chemicis  experimentis  deducta f 
cum  praeparatorum  descriptione . 

t .  Sedum  acre  permagnam  aquae 
quantitatem  continet,  quae  experimento 
V.  probatur,  quo  a  libris  herbae  recentis 
duabus  post  exsiccationem  tantummodo 
unciae  quinque  supererant  *  partes  itaque 
l  J  aquae  et  principii  odori  adfuisse  patet, 
quod  odore  et  sapore  gramineo  in  expe-* 
rimento  I.  probatur. 


Ex  eodem  primo  experim.  concludi 
potest,  nihil  omnino  olei  aetlierei  in  eo 
inesse.  In  succo  expresso  pariter  nullo 
modo  olei  pinguis  Vestigium  detegebatur. 

2.  Libra  una  succi  expressi  amyli  con- 

i  0  _ 

tinet,  teste  Experimento  IV.,  drachmam 
unam,  scrupulum  dimidium. 

Amylum  quidem  non  erat  purum  ne¬ 
que  album  ,  neque  ab  odore  herbaceo 
aeque  ac  colore  atroviridi  succi  expressi 

liberari  poterat. 

\  v 

( 

Probante  Experimento  II.  herbae  re¬ 
centis  librae  octo  continent  succi  libras 
tres,  uncias  quatuor  et  drachmas  sex;  at 
secundum  Illum  experim.  ubi  planta  fere 

i 

florens  recipiebatur,  succi  major  portio, 
scilicet  plus  quam  9  obtinebatur, 

E  succo  expresso,  spisso  atque  tur¬ 
bido  ,  amylum  lentissime  fundum  vasis 
petebat;  ab  albumine  perdifficile  separari, 
neque  colla  ex  illo  obtineri  poterat. 

'  V/;  ":i 

3.  Albuminosae  materiae  drachmam 
unam  et  grana  47*  in  libra  una  succi  ex¬ 
pressi  contineri ,  experimento  IV.  didici¬ 
mus.  Haec  tamen  multum  adhuc  odoris 
nauseosi  ipsius  succi  habebat  et  aliquid 
saporis  austeri,  atque  colorem  saturate 
viridem. 

•  ■  '  "  ' 

i  \  /  ■ 

:  'r  c 

Salis  essentialis  nullo  modo  quidquam 
inveniri  poterat,  quemadmodum  neque 
Experimento  IV.  huc  etiam  pertinente. 


4.  Quantum  experimento  III.  et  re- 
.  sinae  et  materiae  extractivae  obtentum 
fuerit,  supra  jam  est  aliatum.  Gummo- 
sum  e  planta  acceptum,  licet  omni  adhi¬ 
bita  opera,  coloris  erat  fusci,  tenax  ,  et  a 
sapore  acri  plantae  non  omnino  libera¬ 
tum.  Pars  vero  resinosa  magis  fusca  ru¬ 
bescens  tenacissima  ,  saporis  acerrimi, 
amari  atque  nauseosi;  eique  valde  similis 
erat  materia  extractiva. 


5.  Experimento  primo  Acidum  car- 
bonicum  haud  magna  copia  Sedo  acri 

inesse,  turbatione  aquae  calcis  ad  f  facta, 
constitit.  Carbonis  autem  puri  planta 
continet  unciam  unam ,  drachmas  tres 
cum  granis  55  in  libra  una  herbae  recen¬ 
tis  ,  teste  experimento  Y.  ubi  igne  vehe- 
mentiori  carbo  a  cineribus  expellebatur. 

6.  Sal,  quinto  experimento  repertum, 
forma  definita  non  adparebat;  nil  erat 
nisi  pulvis  ex  albo  griseus.  Ex  sapore 
Kali  carbonicum  esse  videbatur. 

7.  Succus  inspissatus  Sedi  (n.  III.) 
coloris  erat  fusco  viridis  admodum  satu¬ 
rati;  saporem  omnino  habebat  acrem  to- 


tlUq  Tilantnp. 


te,  odore  suavi,  tamen  etiam  debili. 


Essentia  Sedi,  turbida,  colorem  ha¬ 
bebat  obscure  fuscum,  in  rubrum  abeun¬ 
tem.  Sapor  erat  urens,  acrior  magis¬ 
que  ingratus  quam  sapor  plantae  recen¬ 
tis;  sensum  quoque  eundem  ingratum  in 
palato  et  faucibus,  adhuc  majori  gradu , 
efficiebat. 


1 

8.  Experimento  VI.  compertum  est, 
principium  plantae  acre  in  acido  gallaeo 
non  consistere.  Alia  vero  experimenta, 
inprimis  tertium,  et  essentia  Sedi  (n.  VII.), 
demonstrant,  materiam  illam  acrem  prae¬ 
sertim  in  resinosa  plantae  parte,  et  in 
materia  extractiva  liaerere,  ab  iis  tamen 
non  separandam,  neque  accurate  discer¬ 
nendam  esse.  Principium  acre  Sedi  non 
esse  volatile,  praesentia  illius  in  resina 
atque  materia  extractiva  pariter  probat. 
Seduni  acre  itaque  istis  plantis  jure 
meritoque  adnumerandum  est,  de  qui¬ 
bus  illustr.  Hildebrandt,  Praeceptor 
summopere  colendus,  in  libro:  Encyclo- 
paedie  der  Chemie  (i.  Th.  6.  Heft.  $.  1696.) 
dicit :  ^  . 

.  J  4 

„Ab  illis  autem  (plantis  J.  i6g5.  con¬ 
sideratis,  principium  acre  volatile,  neo 
resinosum,  continentibus)  plantae  il¬ 
lae  sunt  discernendae,  quae  quidem 
non  minus  effectus  illos,  modo  ({. 
1 6o5. )  nominatos,  proferunt,  (nempe 
saporem  acrem,  sensum  ardentem  in 

ore,  palato  atque  faucibus  rei.),  sed 
vi  resinae  in  ipsis  contentae,  et  ex¬ 
siccatione  quoque  acrimoniam  non 
perdunt. u 

\  • 

Plantis  narcoticis  vero  adnumerari 

nequit. 

§*  VII. 

Vires  Sedi  acris  medicae . 

In  variis  dispensatoriis,  et  libris  de 
materia  medica  conscriptis,  Sedum  acre 
plane  omissum  est.  Qui  illud  operibus 
suis  inseruerunt  auctores,  vires  ipsi  tri¬ 
buunt  irritandi,  resolvendi,  emesin  et  ca- 
tharsin  ciendi,  diuresin  et  sudorem  mo¬ 
vendi,  si  interne  sumitur ;  externe  rubefa¬ 
ciendi  et  vesicas  excitandi.  Conf.  Boe- 
CLEri  contin.  secunda  Cynosurae  mat. 
med.  Herm.  p.  418.  Linn.  mat.  med. 
ed.  5.  p.  i4o.  Berg.  mat.  med.  1.  p.  576. 
Vicat  mat.  medicale  j.  p.  33 1.  Mur- 
ray  apparat,  medicam.  3.  pag.  344«  rei. 
Succus  expressus  emeticus  et  fere  drasti- 
cus  est ,  agit  violenter  si  cochlear  unum 


alterumve  detur,  teste  Bergio  1.  e.  Sm. 
Paulli  teste  ejus  tempore  ut  emeticum 
a  rusticis  in  Dania  adhibebatur:  dissua¬ 
det  tamen  usum  delicatioribus.  Vid.  ej, 
Floram  danicam  p.  258. 

Ob  copiosam  resinam  in  eo  repertam, 
nostro  tempore  merito  haec  planta  re¬ 
mediis  quae  dicuntur  incitantibus  perma- 
nentioribus  iisque  acrioribus  erit  adnume- 
randa. 

i 

§.  vm. 

Morbi  quibus  Sedum  acre  medetur . 

Adfectus  et  morbi  in  quibus  Sedum 
acre  cum  fructu  adhibitum  fuit,  sunt  po¬ 
tissimum  sequentes : 

Clavi  pedum .  His,  cataplasmatis  in¬ 
star  impositum,  efficit  ut  corrodantur  et 
laminatim  decidant,  teste  Kramero  in 
Med.  castrens.  P.  II.  p.  146. 

» 

Strumae .  In  his  laudatur  a  medicis 

'  /  •.  . 

antiquioribus  Anglis ;  D.ale  pharm.  p.  248* 


BeACkwel&  cet  interne  datum ;  an 
recte  ?, 

Odontalgia ,  a  dente  carioso  cavo  or¬ 
ta.  Male  vero  nonnulli  eam  tolli  posse 

credunt  Sedo  saltem  amuleti  modo  ad- 

.  -  p 

penso. 

Podagrici  et  Ischiadici  dolores .  In  his 
summe  laudatur,  ut  docet  BoerhAAYIYS 
in  hi  st.  piant,  p.  36g. 

Ulcera  varia,  inprimis  cancrosa,  car¬ 
cinoma  occultum,  et  apertum .  Vicus  scirrho- 
stim  mammae,  usu  externo  succi,  sana¬ 
vit  cl.  Le  Cat.  Vid.  Equit,  de  Havte- 
sierk  Recueil  d’observations  de  medecine 
des  hopitaux  militaires  Tom.  I.  Paris  1766. 
p.  388  sqq.  Prae  aliis  in  ulcerum  variis 
generibus ,  etiam  venereis ,  et  praecipue 
cancro,  Sedum  acre  felicitate,  ut  b.  PIal- 
tiERi  verbis  utar,  fere  incredibili  adhibuit 
Franc.  Nic.  Marqvet,  Medicor.  Nan- 
cejensium  olim  Decanus ,  idem  qui  pul¬ 
sus  characteribus  musicis  exponere  docuit; 
et  de  experimentis  exposuit  in  binis  libel- 

lis,  quorum  alteri  titulus*  Observations 
sur  la  guerison  de  plusieurs  maladies  no- 
tables  aigues  et  chroniques,  Paris  1760^ 
alteri ;  Memoires  sur  1’illecebra  ou  la  pe¬ 
tite  joubarbe,  impresso  cum  Pet,  Jgs. 
Bvc’hodz  Medecine  rurale  et  pratique, 
Paris.  1768.  et  aucto  in  Ejusdem Bvc’hod- 
zii  Lettres  periodiques  sur  les  vegetaus: 
Tom.  II.  Paris.  1769.  epist.  4-3.  p.  335  sqq. 
Summam  experimentorum  tradidere  Hal^ 
lerys  et  Mvrray  in  libris  supra  lau¬ 
datis.  Adplicatur  succus,  injectione  et  in 
linteo  carpto ;  etiam  unguentum  ex  con¬ 
tusis  foliis  cum  oleo  lini  paratum.  Con¬ 
firmavere  utilitatem  Sedi  acris  in  ulceri¬ 
bus  cancro  sis,  cil.  Darbois,  et  Doron, 
qui  efficaciam  hujus  plantae  in  ulceribus 
quoque  cacoetliieis  venereis  eximiam  sum¬ 
mis  extulit  laudibus.  Conf.  cl.  Byc’hodz 
lettres  periodiques  sur  les  vegetaux  tom. 
II.  1.  c.  et  III.  p.  220.  qui  et  ipse  magnus 
Sedi  acris  laudator  exstitit.  Clariss.  vero 
Coste  et  Willemet  in  ea  sunt  opinio¬ 
ne  ,  illum  hanc  herbam  fere  nimis  extu¬ 
lisse.  Yid.  Eorum  Essais  botaniques 

Nane.  1788.  p.  83.  Cl.  Gvyot  vim  dolo¬ 
res  mitigandi,  quam  Sedum  acre  osten¬ 
dit  si  ejus  succus  in  cancro  aperto  ad- 
plicatur ,  laudat  in  Recueil  des  pieces  qui 
ont  concouru  pour  le  prix  de  PAcademie 
roy.  de  Chirurgie  tom.  2.  Paris.  17^7.  p. 
234  sqq. 

Caro  luxurians  consumitur  a  Sedi  acri» 
succo  recenti  vel  decocto,  leniter  tamen, 
ut  docet  Kramer  in  Medicina  castrensi 

P.  II.  pag.  78. 

Tumores  scrophulosos.  Fistulas,  Tineam , 
Scabiem  retropulsam,  Gangraenam  Sedo  acri 
vel  sanata,  vel  saltem  levamen  aegris 
adlatum  esse,  Marqvetvs  antea  lau¬ 
datus  etiam  expertus  est.  Vid.  ejus  et 
Bvc’hodzii  libri  supra  allegati. 

Hydrops .  Hunc  Sedi  acris  herba  in 
cerevisia  decocta,  apozemate  ad  uncias 
duas  dato>  sublatum  fuisse,  refert  Bqer- 
h  A  Avi  v  s  in  hist.  plantar.  p.  369  et  ex 
Blairio  Hallervs  1.  c.  In  Gangraena 
sicca  hydropici  proficua  deprehensa  est 


ab  eodem  Marqveto,  ad  malum  cohi¬ 
bendum,  cum  aqua  et  meile  cocta  atque 
ter  seu  quater  quotidie  adplicata. 

Febres  intermittentes.  Ad  has  sanan- 

V 

das  Chirurgum  militarem  Ternav  medio 
seculo  elapso,  Marstrandiae  inSueciabono 
successu  Sedo  acri  usum  esse,  b.  a  Lin- 
ne  refert  in  itin.  Westrogothico  p.  180. 
Herbae  manipulus  in  cerevisiae  libris  dua¬ 
bus  ad  dimidiae  partis  consumtionem  co¬ 
quebatur,  aegroque  hujus  decocti  portio 
hora  ante  accessum  propinabatur,  unde 
plerumque  vomitus  sequi  solebat.  Conf.  b. 
viri  amoenitat.  academicae  vol.  IX.  p.  i5 8., 
ubi  quoque,  ut  in  opere  b.  Mvrray,  e 
Langii  remed.  domest.  p.  1 19. 120.  refertur, 
succum  expressum  ad  cochlear  dimidium , 
hominibus  robustis  in  ducatu  Brunsvicensi 
contra  tertianas  bono  cum  effectu  dari. 
Hoc  modo  exhibitus  interdum  etiam  vo¬ 
mitum  ciet.  Idem  succus  in  Suevia  quo¬ 
que  ab  hominibus  tertiana  et  quartana 
laborantibus  jejunis  summo  mane,  ad 
cochh  integrum,  sumitur,  ut  refert  D* 

WeikmAKN  in  diss.  inaug.  sistente  Fas¬ 
ciculum  plantarum  patriae  urbi  (Reutlin- 
gae)  vicinarum  sponte  crescentium  cum 
usu  eorumdein  plebejo ,  Praeside  Phiu. 
Frid.  Gmelino  Tubingae  1764  venti¬ 
lata,  p.  8. 

Morbi  pedoris .  In  his,  distinctius  non 
indicatis,  ab  Islandis  adhibetur  decoctum 
cum  lacte  paratum,  ex  relatione  Mohrii 
in  libro  supra  laudato  p.  i85. 

Scorbutus *  Adversus  dirum  hunc  mor¬ 
bum  Sedum  acre  seculo  decimo  sexto  jam 
a  Fvchsio  commendabatur,  lacti  inco¬ 
ctum  et  mane  ventriculo  adhuc  vacuo  hau¬ 
stum.  Sequenti  seculo  has  hujus  plantu- 
lae  laudes  compluribus  experimentis  con¬ 
firmavit  D.  Bernhardvs  Below,  Clxri- 
stinae  Sueciae  Reginae  Medicus,  quum 
copiarum  adversus  Danos  bellum  geren¬ 
tium  curam  anno  cIdIocxlvi  gereret; 
quo  magnum  militum,  eo  morbo  et  gra¬ 
vissimis  symptomatibus  laborantium,  nu-r 
merum  feliciter  restituit.  Id  factum  est 

herba  recente  in  cerevisia  vetere ,  ea 
proportione  ut  singulis  istius  manipulis 
librae  hujus  singulae  responderent,  ad 
dimidiae  partis  consumtionem  cocta,  cu¬ 
jus  decocti  tepidi  haustus,  trium  quatuor- 
ve  unciarum,  quotidie  ventriculo  jejuno 
aegroto  propinabatur.  Vsum  sequebatur 
vomitus,  citiusque  sanitatem  recuperabant 
qui  facilius  copiosiusque  vomebant.  Yl- 
cera  et  contracturas  in  pluribus  aegris 
eadem  herba  in  cerevisia  cocta ,  et  sto¬ 
macacen  dentesque  vacillantes  decocto 
praedicto  calido  cum  alumine  rosarum¬ 
que  meile  juncto  sanavit ;  quae  fusius 
ipse  narravit  in  Miscellaneis  Acad.  Nat. 
Cur.  Dec.  I.  ann.  YI  et  YIL  obs.  22.  p. 
4g.  Yt  itaque  mirandae  non  sint  lau¬ 
des,  quibus  Ettmvllehvs  et  Michae- 
lis  postea  in  eodem  morbo  illam  orna¬ 
runt,  teste  Boeclero  1.  c.  p.  418.  Eo 
tempore,  quo  Linnaeys  iter  per  We- 
strogothiam  fecit.  Chirurgus  militaris  su¬ 
pra  laudatus  decocto  Sedi,  Belowii  me¬ 
thodo  sed  additis  summitatibus  Pini  sil- 

v  3 

vestris,  radicibus  Armoraciae  et  tantillo 
Rhei  parato  sanavit ;  quod  in  itinerarii 
loco  supra  allegato  refert.  Nidrosienses 
Sedum  acre  cum  lacte  decoquunt,  ejus- 
-  que  usu  scorbuto  medentur,  teste  Gvn- 
intero  in  Flora  Norveg.  P.  I.  p.  60.  n.  i4g. 
Idem  decoctum  Lange  in  libro  supra 
laudato  commendat.  Magnas  huius  plantae 
contra  scorbutum  vires  comprobavit  ejus 
sub  expeditione  navali  an.  cIo  Io  ccxliii. 
multis  militibus  eo  laborantibus  in  infuso 
propinatae  usus,  optimusque  effectus, 
quem  Holiniae  in  nosocomio  regio  pen- 

ultimo  seculi  elapsi  decennio  habuit  , 

\  / 

quum  ulceribus  scorbuticis  et  inprimis 
tumori  scorbutico  ad  utrumque  genu  , 
flexionem  impedienti,  nec  Cochleariae, 
Menyanthis  atque  Armoraciae  decocto 
cedenti,  recens  contrita  imponeretur,  quo 
epithemate  effectum  est ,  ut  ulcera  non 
latius  extenderentur,  et  suppuratione  ad 
sanationem  praepararentur,  internis  re¬ 
mediis  convenientibus  una  adhibitis ;  tu¬ 
morum  autem  resolutio  intra  oetidunm 
perficeretur»  Quae  omnia  ili.  Odiieliys, 


cujus  jussu  experimenta  cum  hoc  Sedo 
in  dicto  nosocomio  suscepta  sunt,  in 
Novis  Actis  Acad.  Reg.  Scient.  Holmiens. 
vol.  VI.  an.  iyBS.  p.  £28. 229.  refert.  Paralysin 
scorbuticam,  evacuato  per  vomitum  multo 
viscido  ope  decocti  Sedi  acris ,  curatam 
commemorat  Archiater  de  Fischer  in 
Nov,  Act.  Acad.  Nat.  Cur.  Toin.  III.  p. 
218.  Etsi  ex  hactenus  dictis  facile  con¬ 
cludi  possit,  Sedum  acre  omni  Scorbuto 
mederi,  inprimis  tamen  in  terrestri,  eo- 
que  sporadico  s.  frigido,  ut  b.  Selle  eum 

,  a 

adpellare  proposuit  in  Medicina  clinica 
ed.  sept.  p.  129.  commode  non  solum,  sed 
quoque  saluberrimo  cum  successu  usur¬ 
pari  poterit.  Id  quod  gemino  casi^,  a 
Praeceptore  summa  pietate  sernper  colen¬ 
do  ,  perill.  Consil.  int.  et  Med.  Reg. 
Wendt,  observato,  et,  qua  erga  me  est 
benevolentia  mecum  communicato,  me  cor¬ 
roborare  posse  vehementer  laetor.  Vtrum- 
que  ipsis  venerandissimi  Praeceptoris  ver¬ 
bis,  a  me  in  la tinum  sermonem  transla¬ 
tis,  sequenti  paragrapho  proponam. 

§.  IX  . 

L 

„Tum  modo  Scorbutus  in  praxi  me¬ 
dica  apud  nos  occurrit,  si  homines  illo 
adfecti,  e  regionibus  septemtrionalibus  ve¬ 
nientes,  vehementia  morbi  debilitati ,  in 
hac  meridionali  Germaniae  parte  morari 
coguntur.  Priora  igitur  symptomata  ob¬ 
servandi  nulla  est  occasio;  innotescunt 
medico  tantum  per  quaestiones,  si  modo 
ad  has  aeger  definite  respondere  potest. 
Sunt  autem :  Lassitudo  enormis ,  quae 
illum  paucis  passibus  factis  considere  vel 
decumbere  cogit.  A  levissimo  labore  non 
modo  fatigatur,  ac  si  maximo  conatu  la* 
borasset;  sed  dolores  etiam  sentit  per 
omnes  musculos,  in  primis  lumborum 
crurumque ;  qui  Sensus ,  ubi  e  somno 
brevi  et  inquieto  expergiscitur ,  gravior 
fere  est  quam  antequam  cubitum  iret. 

Ad  primum  aegrotum,  (fabrum  scri- 
niarium  ex  oppido  Heyde  in  Holsatia) 
tertio  demum  postquam  Erlangam  ve- 


nerat,  die  vocabar.  Decumbebat  in  lecto* 
difficile  respirans  et  post  motum  mini* 
mum  difficilius,  facie  pallide  flava,  foe¬ 
tente  anima,  gingivis  tumidis,  calidis,  pru¬ 
rientibus,  quin  etiam  dolentibus,  e  quibus 
sanguis ,  saepe  sponte ,  sine  attactu  ex¬ 
terno  vel  pressione  profluebat.  Dentes 
plures  vacillabant.  Pedes  paullulum  tu¬ 
mescebant,  et  dolores  rheumaticos  se 
sentire  querebatur  aeger  in  pectore,  ven- 
triculo  ,  intestinis ,  in  regione  renum  et 
vesica  urinaria,  alternantes, 

Curavi  illico,  ut  ex  Sedi  acris  herba 
duae  unciae  succi  exprimerentur,  succus 
expressus  cum  dimidia  parte  mellis  com¬ 
misceretur  ,  aquae  Cinnamomi  modica 
quantitate  dilueretur ,  duabusque  horis 
elapsis  semper  cochlear  dimidium  adsu- 
meretur. 

Gingivae  tinctura  e  partibus  aequali¬ 
bus  Essentiae  corticis  peruviani,  Myrrhae 

js.  kali  paratae,  Terrae  Catechu,  et  Spiri¬ 
tus  Cochleari  a  e  parata  illiniebatur,  atque 
^os  decocto  Salviae  eluebatur. 

Excepto  jusculo  carnium  tantummo¬ 
do  olera  recentia,  pro  potu  aquam  puram 
accepit.  Desiderio  aegrotantis  satisfa¬ 
cturus  hanc  cum  succo  citri  commisceri 
curassem*  Sed  efficaciam  solius  Sedi  con¬ 
tra  Scorbutum  experimento  cognoscere 
cupiens,  hoc  intermisi. 

# 

Hac  methodo  cura  continuabatur  , 
ita  tamen,  ut  sensim  minus  meliis,  plus 
vero  succi  Sedi  adsumere  juberem.  Quod 
quidem  tam  prospere  successit,  ut  aegro¬ 
tus?  quatuordecim  dierum  spatio  elapso, 
pristinam  recuperaverit  valetudinem.  “ 


„Chirurgus  nauticus,  annorum  triginta 
sex,  qui  inter  copias  auxiliares  Germani¬ 
cas  in  America  septemtrionali  meruerat, 


auctumno  nebuloso  ac  frigido,  sub  fre* 
quenti  pluvia  ,  in  patriam  redux  ,  variis 
incommodis  vexabatur,  quae,  Scorbuti 
praenuntia,  animum  ipsius  summopere 
adfligebant  eumqne  ad  munia  officii  ob-* 
eunda  segnem  reddebant.  Plerumque  le-* 
cto  adfixus,  vires  suas  magis  magisque 
prosterni  querebatur.  Os,  labia  et  giru 
givae  expallescentes  tumefiebant;  carum 
culae  lacrimales  quasi  virescentem  colo-* 
rem  habere  videbantur.  Foetebat  anima, 
gingivae  tumebant  cruentae,  sanguinem 
saepe  levissimo  attactu  reddentes.  In  ge- 
nubus  sentiebat  pressionem  tamamque 
rigiditatem,  ut  vix  surgere  posset;  tum 
vero  plenariam  eorundem  relaxationem; 
titubabat  ire  volens ,  ubique  aliis  cor** 
poribus  manu  prehensis  se  sustinere  co-* 
actus. 

Haemorrhoides,  alias  raro  fluentes, 
largius  promanare  coeperunt  ,  ei  usque 
vires,  sicut  diarrhoeae  saepius  redeuu- 

tes,  magis  magisque  exhauriebat.  Pru¬ 
riebat  cutis,  eaque  vel  scalpta  vel  fricata, 
exanthema  oriebatur  miliare  papulosum, 
coloris  saturate  saepius  livide  purpurei, 
brevi  evanescens.  Postremo  maculae  li¬ 
vidae  in  pectore,  brachiis  et  cruribus  ap¬ 
paruere  ,  magnitudine  atque  latitudine 
diversae,  saepius  longitudine  digiti,  quae 
aegrotum  adeo  tristem  reddiderunt,  ani¬ 
mumque  ita  depresserunt,  ut  semper  ocu¬ 
lis  lacryinae  inhaererent. 

Tandem  navis  feliciter  ad  litus  ad- 
pellebatur.  Jam  eminus  visa  terra,  tan¬ 
ta  apud  illum  laetitiae  vis  fuit,  ut  ipse 
descendere  satis  validum  se  crederet;  at 
quum  pedes  labantes  hoc  non  permitte¬ 
rent,  in  nosocomium  portabatur. 

Alimentis  e  vegetabili  regno  ,  usu 
frequenti  succi  malorum  citreorum  in 
potu,  usuque  interno  extracti  Menyan- 
this  trifoliatae  (cui  in  nosocomio  ilio 


magna  habebatur  fiducia),  externoque 
Boracis  cum  Robe  dianucum,  quo  gingi¬ 
vae  illinebantur,  intra  aliquot  hebdomades 
ita  reficiebatur,  ut  plaustro  in  quo  sarcinae 
cohortis  suae  transvehebantur,  impositus 
in  patriam  redire  potuerit. 

Brevi  autem  denuo  morbus  adeo 
recrudescebat,  ut  non  procul  ab  Erlanga 
in  itinere  subsistere  cogeretur;  ubi  il¬ 
lum  invisi. 

Similiter  fere,  ut  priorem,  illum  tra¬ 
ctavi;  praeterquam  quod  Sedi  acris  suc¬ 
cum  tantummodo  refractis  dosibus  cum 
dupla  Syrupi  de  Cinnamomo  quantitate, 
saepius  vero,  praebendum  curavi;  post 
singulas  scilicet  duas  vel  sesquialteras  ho¬ 
ras  succi  cochlear  parvum  cum  duobus 
Syrupi  de  Cinnamomo  accipiebat.  Gingi¬ 
vas  succo  Sempervivi  tectorum  cum  meile 
rosato,  odore  foetido  autem  cessante,  Es¬ 
sentia  gingivali  ex  Ess.  Cort.  peruv., 
Myrrhae,  Terr.  Catechu,  Gumm.  Kino 

et  Spir.  Cochleariae  composita,  penicillo 
illinere  imperavi. 

Dimidio  mense  nondum  elapso  jam 
multo  melius  valebat  aegrotus ;  jussi  vero, 
ut  quiete  frui  pergeret  ?  donec  ad  iter 
pedibus  continuandum  vires  recuperasset. 
Primum  quidem  diaeta  utebatur  sola  ve¬ 
getabili;  pro  potu  autem  cerevisia  lupuli 
majori  quantitate  condita.  Sensim  vero 

ad  pristinam  vitae  rationem  rediit. u 

.  '  vf 

§.  x. 

•  i 

Do  ses.  Cautelae . 

Quod  ad  formam,  pondera  et  men¬ 
suras  attinet,  quibus  Sedum  acre  exhibi¬ 
tum  fuit,  liaec  ex  iis  quae  superioribus 
paragraphis  attuli,  satis  perspici  possunt. 
Dosin  semper  aegrotorum  indoli  accom¬ 
modandam  esse,  sapienter  b.  van  Swie- 
Ten  monuit,  ubi  in  Commentar,  ad  Boer- 

i 

haav.  Aph.  Tom.  III.  p.  626.  ad  §.  1161. 

de  ejus  usu  fin  Scorbutto  loquitur ;  imrno 
hanc  plantam  frigidis  nec  facile  irrita¬ 
bilibus  corporibus  potissimum  dandam 
esse,  praecipit.  Similiter  Boerhaayiys 
illam  proprie  morbis  a  caussa  frigida  or¬ 
tis,  et  in  quibus  calor  non  est  nimius, 
curandis  idoneam  esse,  docet,  seque  ut 

jr 

ea  interne  adhibeatur,)  ob  summam  acre¬ 
dinem  non  suadere  fatetur  in  libro  su¬ 
pra  laudato.  Nec  potest  negari,  Sedum 
acre ,  incaute  et  incongrue  datum  et 
adsumtum  ,  interdum  incommoda  ali¬ 
qua  peperisse.  Sic  femina  quaedam  ob 
lactis  defectum  decoctum  lentium  instar 
coffeae  saturatum  bibit,  Sedumque  ver¬ 
miculare  in  ovis  frixum  eandem  ob  caus¬ 
sam  edit,  ardorem  vero  ventriculi,  quem 
exhalationibus  sulfureis  comparavit,  per 
septem  annos  continuantem  sibi  concita¬ 
vit;  ut  Baevmlinvs  in  Commere,  liter. 
Norimb.  an.  iySg.  p.  124.  adnotavit.  Fa¬ 
cile  itaque  Sedum  acre  in  suspicionem 
venire  posset,  ac  si  inter  venenatas  re¬ 
ferri  debeat.  Ex  harum  censu  autem  diserte 

excluditur  a  SfieLiMANno  in  diss/  de 
vegetabilibus  venenatis  Alsatiae  pag.  66. 
propterea  quod,  non  magis  quam  alia 
medicamenta  activa,  recte  administrata, 
umquani  noxas  seu  graviora  damna  ex¬ 
citaverit,  tantum  abest,  ut  in  vitae  dis¬ 
crimen  aliquem  adduxerit  ,  qui  eo  sit 
usus.  Ex  omnibus  itaque,  hactenus  al¬ 
latis,  liquide  fluere  mihi  videtur,  Sedum 
acre  satis  tutum  esse  medicamentum,  in 
praxi  clinica  non  adeo  reformidandum, 
ut  duumviri  antea  laudati  ,  medicorum 
sui  temporis  principes,  quod  ipsorum  pace 
dixerim,  opinati  sunt,  si  modo  convenienti 
loco,  tempore  ac  ratione  adhibeatur. 

